Chirwere chehutachiona hweCorona 2019 (COVID-19) chirwere chinowanikwa kubva kumunhu ane hutachiona hwecorona hwakasimba (Severe Acute Respiratory Syndrome Coronavirus 2) otapurirawo vamwe vanhu. Hutachiona hunogona kupararira chete nekuswedera pedyo nemunhu ane hutachiona, kana kubata madziro akatapukirwa nehutachiona wobata maziso, mhino kana muromo. Kazhinji, hutachiona hunopararira kuburikidza nemadonhwe anobuda pakufema kwemunhu ane hutachiona kana achinge akosora kana kuhetsura. Chero ani zvake ari pedyo zvakakwana (less than 1.8 meters) nemunhu anenge ahetsura kana kukosora ane hutachiona anogona kutapukirwa nehutachiona. Neimwe nzira munhu anogona kubata hutachiona nekuda kwekubata madziro akatapukirwa nehutachiona obva abata maziso, nzeve kana mhino asina kushambidza maoko ake. Chirwere ichi chakatanga kuonekwa nekuzivikanwa muWuhan, guta guru redunhu reHubei kuChina, kutanga kwa 2019. Kubva ipapo, chirwere ichi chakapararira pasi rese. Musi wa 11 Kurume 2020, World Health Organization yakazivisa chirwere ichi kuti idenda. Denda chirwere chapararira kumatunhu makuru epasi kana pasi rese. Nyika dzakanyanya kusangana nehutachiona dzakasangana nekufa kwakanyanya uye nekumanikidzwa kwakasimba pamaitiro ezve hutano. Mukuru mukuru we World Health Organisation-General, Tedros Adnahom Ghebreyesus akataura kuti, “Uku hakusi kungori kwehutano hweveruzhinji, idambudziko rinobata dunhu rega rega - saka dunhu rega rega uye munhu wega wega anofanira kupindirwa muhondo iyi.”